Olíuskip við Sádi-Arabíu . Myndin tengist fréttinni ekki beint . Getty / Simon Dawson Sádí-Arabar fullyrða að tvö olíuflutningaskip þeirra hafi orðið fyrir skemmdarverkum undan strönd Sameinuðu arabísku furstadæmanna í morgun . Skipin eru sögð nokkuð löskuð en annað þeirra var á leið að sækja olíu sem átti að sigla með til Bandaríkjanna . Bandaríkjamenn hafa nýlega aukið verulega við herlið sitt á svæðinu og hafa gefið úr viðvaranir til sjófarenda . Bandaríkjamenn segja líklegt að Íranir eða leppar þeirra muni ráðast gegn sjófarendum á svæðinu . Íranska utanríkisráðuneytið krefst þess hins vegar að Sádar útskýri almennilega hvað þarna gekk á og hverskyns skemmdarverk hafi verið um að ræða . Þá var varað við því að erlendir aðilar reyni að stofna til illinda á milli ríkja við Persaflóann .